cyanic-selkie/wikianc huggingface dataset:
Անե Բրյուն
Շրջագայություններ
Առաջին ալբոմը թողարկելուց հետո Բրյունը շրջագայություն է կատարել Եվրոպայով։ Երկու տարի ջերմեռանդ աշխատելուց հետո նա ասելիք ուներ։ Վեց ամիս դադարից հետո նա կրկին սկսել է շրջագայել Եվրոպայով և հաջորդ տարի թողարկել է իր երկրորդ ալբոմը։ Երկրորդ` A Temporary Dive ալբոմը թողարկվել է 2005 թվականին, 2006 թվականին այն թողարկվել է Մեծ Բրիտանիայում և ԱՄՆ-ում, 2007-ին` Ճապոնիայում։ A Temporary Dive-ը դրական ընդունելություն է գտել ամբողջ աշխարհում` դրական արձագանքներ գտնելով համաշխարհային մամուլում, սկսած Time թերթից մինչև The Independent: Ամեն նաև մրցանակներ է ստացել ամբողջ Եվրոպայից ։ Որոշ ժամանակ անց Բրյունը դիմում է իր մի շարք սիրելի երգիչների` առաջարկելով իր հետ զուգերգեր երգել «Դուետներ» ամբողջական ալբոմի համա։ Այս ալբոմը թողարկվել է 2005 թվականի նոյեմբերին։ Madrugada խմբի հետ ձայնագրած "Lift Me" սինգլը նորվեգական Գրեմմի է ստացել ։ Բրյունը հաջորդ մի քանի տարիներին շրջագայություններ է անցկացրել աշխարհի տարբեր բեմերում։ Նա նվագել է ամբողջական նվագախմբի հետ։ Հաճախ նա իր համերգներն ավարտել է ակուստիկ կիթառով սոլո կատարումներով։
Ուշ աշխատանքներ
2008 թվականին Բրյունը թողարկել է իր երրորդ` Changing of the Seasons ալբոմը։ Նույն տարվա մեջ, ավելի ուշ, թողարկվում է Sketches ալբոմը, որտեղ ներառված էին Changing of the Seasons-ի երգերի ակուստիկ և դեմո տարբերակները։ Ստոկհոլմի համերգասրահում տեղի ունեցած համերգը նկարահանվել է և թողարկվել 2009 թվականին։ 2009 թվականի վերջին Բրյունը կազմակերպել է No More Lullabies համերգը` ուշադրություն հրավիրելով կլիմայական խնդիրների վրա։ Նա հավաքել է 24 շվեդ հայտնի արվեստագետների, ինչպիսիք են Ռոբինը, Դիր Լոնին, Տիտիյոն և Բենի Անդերսոնը մասնակցել են 7 ժամանոց կենդանի համերգին 2009 թվականի կոյտեմբերի 24-ին` Կլիմայական խնդիրների համար շարժման համաշխարհային օրը։ Նրանք կարողացել են գալիք COP15 խորհրդաժողովից առաջ ուշադրություն հրավիրել խնդրի վրա ։ 2011 թվականի վերջում Բրյունը թողարկել է իր վեցերորդ` It All Starts with One ալբոմը։
2013 թվականի մարտի 11-ին Բրյունը ներկայացրել է Dido's Lament-ի իր սեփական մշակումը Լոնդոնի Ռաունդհաուսում ։ 2013 թվականի մայիսի 29-ին Բրյունը թողարկել է 32 երգ պարունակող հավաքածուն, որի մեջ ներառված էին 10 տարիների երաժշտական կատարումները։ Հավաքածուն վերնագրվել է «Երգեր. 2003-2013», որը ներառում էր չորս նոր երգ։ 2013 թվականի մայիսի 29-ին նա նաև թողարկել է 20 քավըրներ պարունակող Rarities հավաքածուն։ Այս հավաքածուն անակնկալ էր երկրպագուների համար։
Ալբոմներ
Ստուդիական ալբոմներ
Կենդանի համերգների ալբոմներ
Հավաքածուներ
Ծանոթագրություններ
Կատեգորիա:21-րդ դարի երգչուհիներ Կատեգորիա:Նորվեգացի երաժիշտներ
Հովհաննես Գրիգորյան
Հովհաննես Երվանդի Գրիգորյան, հայ բանաստեղծ, ԽՍՀՄ գրողների միության անդամ 1975 թվականից։
Կենսագրություն
Հովհաննես Գրիգորյանը ծնվել է 1945 թվականին, Գյումրիում։ 1970 թվականին ավարտել է Երևանի պետական համալսարանը։ Գրել և տպագրվել սկսել է դպրոցական տարիներից։ «Երգեր առանց երաժշտության» բանաստեղծությունների առաջին ժողովածուն հրատարակվել է 1975 թվականին։ Գրիգորյանի բանաստեղծությունները թարգմանվել են տարբեր լեզուներով։ Առանձին գրքերով թարգմանաբար լույս են տեսել Ռուսաստանում՝ «Չուղարկված նամակներ» (1985), Ֆրանսիայում՝ «Constitution» (2007), Իրանում՝ «Բոլորովին ուրիշ աշուն» (2009) ։
Մահացել է փետրվարի 7, 2013-ին, Երևանում։
Արտաքին հղումներ
Կատեգորիա:20-րդ դարի արևելահայ բանաստեղծներ Կատեգորիա:21-րդ դարի արևելահայ բանաստեղծներ Կատեգորիա:Հայ թարգմանիչներ Կատեգորիա:1945 ծնունդներ Կատեգորիա:Օգոստոսի 7 ծնունդներ Կատեգորիա:Հայ խմբագիրներ Կատեգորիա:Գյումրի քաղաքում ծնվածներ Կատեգորիա:ՀՀ պետական մրցանակի դափնեկիրներ Կատեգորիա:ԵՊՀ շրջանավարտներ Կատեգորիա:ԽՍՀՄ գրողների միության անդամներ Կատեգորիա:Մովսես Խորենացու մեդալակիրներ Կատեգորիա:Ռուսերենից հայերեն թարգմանիչներ Կատեգորիա:Իսպաներենից հայերեն թարգմանիչներ Կատեգորիա:ԽՄԿԿ անդամներ
Նիգսար
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Արագածոտնի մարզի լեռներ
Սոննի և Շեր
Առաջին համերկրային ճանաչման դուետն հասել է 1965 թվականին՝ դառնալով միանգամից երկու հիթային կատարումների հեղինակ՝ «Baby Don't Go» և «I Got You Babe»: «Atco/Atlantic Records»-ի ապրանքանիշի ներքո Սոննին և Շերը երեք ստուդիական ալբոմ։ Չորս տարի լռելուց հետո՝ 1972 թվականին, դուետը «MCA/Kapp Records»-ի հետ համատեղ թողարկում է ևս երկու ալբոմ։
Զույգը նաև հաջողություններ է արձանագրում ամերիկյան հեռուստատեսությունում՝ 1970-ականներին՝ վարելով «Սոննիի և Շերի շոու» և «Սոննիի և Շերի հումորի ժամը» հաղորդաշարերեը։ Դուետը լուծարվում է 1975 թվականին, երբ ամուսիններն ամուսնալուծվում են։ Շերը լուծարումից հետո շարունակում է չափազանց հաջող սոլո կարիերա, իսկ Սոննին ընտրվում է ԱՄՆ կոնգրես՝ որպես Հանրապետականների ներկայացուցիչ։
1998-ին Սոննին լեռներում դահուկներ վարելիս ենթարկվում է դժբախտ պատահարի և կնքում մահկանացուն։ Դեպքից անմիջպես հետո «Սոննի և Շեր» դուետն իր աստղն է ձեռք բերում Հոլիվուդյան փառքի ծառուղում։
Օթերսվիլեր
Օթերսվիլեր (Otterswiller), համայնք Ֆրանսիայի Գրանդ Էստ մարզի Ստորին Հռենոս գավառում :
Բնակչությունը 2006 թվականի դրությամբ կազմում է 1353 մարդ, բնակչության խտությունը` 412.50 մարդ/կմ²: Բնակավայրը զբաղեցնում է 3.28 կմ² տարածք:
Աշխարհագրություն
Գտնվում է Փարիզ քաղաքից 370 կմ արևելք, Ստրասբուրգ քաղաքից` 32 կմ հյուսիս-արևմուտք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Կամերշթայն
Ենթարկվում է Ֆրանկոֆոնիայի վարչական կենտրոնին։ Մտնում է Ռոթ շրջանի կազմի մեջ։ Բնակչությունը կազմում է 2841 մարդ (դեկտեմբերի 31, 2010 թվական) ։ Զբաղեցնում է 37.11 կմ² մակերես տարածք։ Պաշտոնական կոդ՝  09 5 76 128 ։
Օթերսվիլեր
Տնտեսություն
2010 թվականին ուներ 875 աշխատունակ (15-64 տարեկան) բնակիչ, որոնցից ակտիվ էին 637-ը, իսկ ոչ ակտիվները` 238: Ակտիվության ցուցանիշը կազմում է 72,8 %: 637 աշխատունակ մարդկանցից աշխատել է 607 անձ (336 տղամարդ և 271 կին): Գործազուրկ են եղել 30 անձ (10 տղամարդ և 20 կին): 238 անաշխատունակներից 78-ը եղել են աշակերտներ կամ ուսանողներ, 97-ը` թոշակառուներ, իսկ 63-ը չեն աշխատել տարբեր պատճառներով :
Կամերշթայն
Արտաքին հղումներ
Կատեգորիա:Գերմանիայի բնակավայրեր
Օթերսվիլեր
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
World Matchplay 2012
World Matchplay 2012 — Դարթսի ամենամյա World Matchplay մրցաշարի 19-րդ խաղարկումն է, որը կազմակերպում է Professional Darts Corporation-ը (PDC): Մրցաշարն անցկացվել է 2012 թ. հուլիսի 21-ից 29-ը Անգլիայի Բլեքփուլ քաղաքում։
Ֆիլ Թեյլորը կարողանում է պաշտպանել իր տիտղոսը եզրափակչում հաղթելով Ջեյմս Ուեյդին։ Սա Թեյլորի համար 13-րդ հաղթանակն էր այս մրցաշարում ։
Մրցանակային ֆոնդ
2012 թ. մրցանակային ֆոնդը կազմել է £400,000:
Հղումներ
Կատեգորիա:Դարթսի մրցաշարեր Կատեգորիա:2012 դարթսում
Նկուղ (լեռնագագաթ)
Նկուղ, լեռ Հայաստանի Սյունիքի մարզում, Սյունիքի բարձրավանդակում, Մեծշեն գետի ձախափնյակում, Ակներ գյուղից 3,5 կմ հյուսիս-արևմուտք։ Բարձրությունը՝ 2561 մետր ։
Ծանոթագրություններ
Կատեգորիա:Սյունիքի մարզի լեռներ
Գորկի (գյուղ, Սոլեցկի շրջան)
Գորկի (Горки), գյուղ Ռուսաստանի Նովգորոդի մարզի Սոլեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1498 թվականին հիմնադրված բնակավայրեր Կատեգորիա:Ռուսաստանի Նովգորոդի մարզի Սոլեցկի շրջանի բնակավայրեր
Մոնակովո (գյուղ, Նավաշինսկի շրջան)
Մոնակովո (Монаково), գյուղ Ռուսաստանի Նիժնի Նովգորոդի մարզի Նավաշինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Նավաշինսկի շրջանի բնակավայրեր
JavaMail
JavaMail՝ Java API է SMTP, POP3 և IMAP արձանագրությունների միջոցով էլփոստ ստանալու և ուղարկելու համար։ JavaMail-ը Java EE պլատֆորմի մի մասն է, սակայն հասանելի է նաև որպես կամընտիր փաթեթ՝ Java SE հավելվածներում օգտագործելու համար։
Կա նաև JavaMail-ի բաց կոդով այլընտրանքային ներդրում՝ GNU JavaMail, որն իրականացնում է միայն JavaMail-ի 1.3 տարբերակի հստակեցումը. դա միակ անվճար իրականացումն է, որն աջակցում է NNTP արձանագրությանը, որը թույլ է տալիս կարդալ և հրապարակել հոդվածներ լրատվական խմբերում։
JavaMail-ը չի ներառում փոստի սերվեր, այնուամենայնիվ, անվճար Apache James-ը և Java Email Server-ը (POP3 և SMTP) կարող են օգտագործվել նման առաջադրանքների համար, կամ SubEthaSMTP գրադարանը՝ SMTP սերվեր ստեղծելու համար ։
Լիցենզիա
Աղբյուրի ելակոդը և կազմված գրադարանները հասանելի են CDDL-1.1 լիցենզիայի ներքո և մասամբ GPLv2-ի ներքո՝ բացառությամբ հղման, իսկ նմուշների աղբյուրները հասանելի են BSD լիցենզիայի ներքո ։
Արտաքին հղումներ
Կատեգորիա:Ծրագրային ապահովում այբբենական կարգով Կատեգորիա:Էլեկտրոնային փոստ Կատեգորիա:Ջավա
Կամիզարներ
Կամիզարներ (camisards, լանգեդոկյան բարբառային camiso — շապիկ), Լանգեդոկի (Հարավային Ֆրանսիա) 1702—05-ի գյուղացիա-պլեբեյական հակաֆեոդալական ապստամբության մասնակիցներ։ Կամիզներ են կոչվել սպիտակ շապիկ հագնելու համար։
Ապստամբության պատճառը Նանտի էդիկտի, որը թույլատրում էր կրոնական հանդուրժողություն, վերացումից հետո կալվինականների դեմ գործադրած բռնություններն ու Իսպանական ժառանգության պատերազմի կապակցությամբ ծանր տուրքերի սահմանումն էր։ Կամիզարները պահանջում էին դավանանքի ազատություն և հարկերի վերացում։
Ապստամբների գաղափարական դրոշը կալվինականությունն էր, որն ընդունել էր հեղափոխական գյուղացիա-պլեբեյական հերետիկոսության գծեր։ Կամիզները գտնում էին, որ կոչված են հաստատելու հազարամյա «հավասարության և եղբայրության թագավորություն»։ Կղեմենա XI պապը խաչակրաց արշավանքի կոչեց ընդդեմ Կամիզի, որոնց ապստամբությունը հաջողվեց զսպել միայն 1705-ին, երբ կառավարությունը հարկային զիջումներ կատարեց։
Տես նաև
Կատեգորիա:Կալվինիզմ Կատեգորիա:Հուգենոտներ Կատեգորիա:Ֆրանսիայի պատերազմներ
Կարլի Քլոս
Վաղ տարիներ
Քլոսը ծնվել է Չիկագոյում (Իլինոյս), բայց երկու տարեկան հասակում տեղափոխվել են Սուրբ Լուիս 1994 թվականին ։ Նրա ընտանիքը ունի դանիական արմատներ ։ Ընտանիքում չորս երեխա են՝ Կիմբերլին ու Կարիանը, ովքեր զույգեր են և Կրիստինը ։ Քլոսը պարապել է բալետ, որը ինչպես ինքն է նշում, ուսուցանել է նրան, թե ինչպես հանդես գալ մոդելային աշխարհում և քայլել անցուղիներով ։
2006–10 թվականներ. Մոդելային գործունեության սկիզբ
2006 թվականին, երբ նա 14 տարեկան էր, նա նկարահանվեց Scene Magazine ամսագրի համար Չիկագոյում, որը վերնագրվեց «Գրեթե հայտնի» ։ Factor Women մոդելային գործակալությունը այդ ամսագրի նկարները ուղարկեց իրենց մյուս գործակալությանը Նյու Յորքում, որի արդյունքում էլ Քլոսը շուտով մեկնեց Նյու Յորրք։ Բայց 2008 թվականի հունվարին նա լքեց Factor Women-ը և պայմանագիր կնքեց NEXT Model Management գործակալության հետ։ Արդյունքում նա 31 անգամ քայլեց Նյու Յորքի նորաձևության շաբաթների ընթացքում։ Նյու Յորքից հետո նա գնաց Միլան և մասնակցեց այնտեղի 20 նորաձևության ցուցադրություններին, ապա Փարիզ՝ 13 ցուցադրության՝ գարուն 2008 հավաքածուի ժամանակ և նույն սեզոնի ընթացքում մասնակցեց շուրջ 64 շոուների։ Շուտով Քլոսի նախկին գործակալությունը՝ Factor Women–ը, դատական հայց ներկայացրեց NEXT Model Management–ին իրենց նորաստեղծ աստղին «գողանալու» համար ։ Նրանք համարում էին, որ ի վիճակի էին Քլոսին ապահովել լավ կարիերայով և այդ պատճառով հրավիրեցին նրան շատ աշխատանքների համար ։ Ի վերջո դատական հայցը դուրս եկավ դատարանից ։
Եվս չորսը տարի անցկացնելով NEXT Model Management–ի հետ, նա կրկին փոխեց իր գործակալությունը, բայց այս անգամ գնալով IMG Models։ «Կարլին ունի հսկայական հետևորդներ և մենք ուրախ ենք նրան օգնել էլ ավելի ընդլայնել իր հնարավորությունները», ասել է IMG Models–ի փոխնախագահ և գործադիր տնօրեն Իվան Բարթը ։
Քլոսն իրեն պիտակավորել է իր հայտնի քայլվածքը որպես «մռայլ քայլվածք»։ Մոլի Սիմսը, ում Քլոսը համարում էր իրեն ուսուցիչ, ասել է, որ ժամանակի ընթացում նրա քայլվաածքը կգեղեցկանա նրա դասական տեսքի շնորհիվ ։
Նա գովազդել է հետևյալ դիզայներների և բրենդների ապրանքանիշները՝ Ռեբեկա Թեյլոր, Ջին Պաուլ Գոտյե, Դոնա Կարան, Nina Ricci, Chloé, Lacoste, Sportmax, Ալեքսանդր ՄկՔուին, Yves Saint Laurent, Elie Saab, Dolce & Gabbana, Gap, Bally Shoe, Bergdorf Goodman, Pringle of Scotland, Dior, Hermes, Oscar de la Renta, Sonia Rykiel, Aquascutum, Topshop, Eryn Brinie, Uniqlo, Omnia Jade, Lord & Taylor, Barneys New York, American Eagle, and Victoria's Secret PINK. Քլոսը հայտնվել է Մարկ Ջակոբսի «Lola» օծանելիքի պիտակին։ Նյու Յորքում, Լոնդոնում, Միլանում և Փարիզում նա քայլել է այնպիսի հայտնի դիզայներների համար, ինչպիսիք են՝ Շիթազի Չեն, Քելվին Քլայն, Կառլ Լագերֆելդ, Մարկ Ջակոբս, Զակ Փոուզեն, Givenchy, Gucci, Valentino, Louis Vuitton և Վերսաչե և այնլ։ Հայտնվել է մի շարք օտարերկրյա ամսագրում, օրինակ՝ ամերիկյան և կորեական W, ֆրանսիական և ճապոնական Numéro, ամերկյան, ավստրալիական, իտալական, ֆրանսիական, բրիտանական, կորեական, գերմանական, ճապոնական, չինական, թուրքական, պորտուգալական և լատինական ամերիկյան Vogue և այլն։
2011–ներկա․ Ճանաչում և հաջողություն
Քլոսի քայլվածքը, որը շատ յուրահատուկ է, համարում են շատ հզոր ։ 2011 թվականի փետրվարին սուպերմոդել Թայրա Բենքսը նշել է, որ Քլոսը նրա ամենասիրելի մեդելներից մեկն է՝ իր յուրօրինակ և առանձնահատուկ քայլվածքի համար ։
LIFE ամսագիրը նկարահանել է Քլոսին ֆոտոպատմության տեսքով, որը հրապարակվեց 2011 թվականի սեպտեմբերի Նյու Յորքի նորաձրության շաբաթվա ժամանակ ։ Ֆոտոպատմությունը նկարահանվել է սույն թվականի օգոստոսին և այնտեղ պատկերված է Քլոսը Փարիզում, Նյու Յորքում և Սուրբ Լուիսում եղավ շոուների ժամանակ ։ Նույն թվականին՝ 2011, նա ստեղծեց իր դեբյուտը Victoria's Secret–ի նորաձևության շոուի հետ ։
(3603) Գայդուսեկ
(3603) Գայդուսեկ (Gajdusek), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 5-ին Լադիսլավ Բրոժեկի կողմից Կլետում ։
Կարլի Քլոս
2011–ներկա․ Ճանաչում և հաջողություն
2012 թվականին նա հայտնվեց British Vogue, Japanese Vogue, Harper's Bazaar Russia, և Numéro ամսագրերի սեպտեմբերյան համարների շապիկներին    She appeared in the campaign ads of Juicy Couture, Stefanel, Elie Saab, and Jean Paul Gaultier. ։ Սույն տարում նա կրկին մասնակցեց Victoria's Secret–ի նորաձևության շոուին։ Բայց մինչև շոուն նա կտրեց իր երկար մազերը, որը կոչվեց «Karlie Cut»։
2013 թվականին նա դարձավ և շարունակեց մնալ Victoria's Secret–ի հրեշտակ մինչ 2015 թվականը։
(3603) Գայդուսեկ
Միջին հեռավորությունը Արեգակից կազմում է 2,568388 ա. մ., առավելագույնը մոտենում է 2,2446 ա. մ. հեռավորության վրա և հեռանում 2,8921 ա. մ. ։ Արեգակի շուրջ մեկ ամբողջական պտույտ է կատարում 1503,45 երկրային օրվա ընթացքում, իր ուղեծրով շարժվելով միջինում 0,239449 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,23° անկյուն։
Կարլի Քլոս
2011–ներկա․ Ճանաչում և հաջողություն
2015 թվականին Քլոսը և իր լավագույն ընկերուհի Թեյլոր Սվիֆթը հայտնվեցին American Vogue ամսագրի շապիկին։ Ինչպես նաև նա խաղացել է «Knockout»–ի դերը Սվիֆթի «Bad Blood» տեսահոլովակում ։
Անձնական կյանք
Նրա հոբիներն են բալետը, թխվածքներ պատրաստելը և հեծանիվ վարելը ։
2012 թվականին Քլոսը սկսեց հանդիպել Ջարեդ Քուշների (Դոնալդ Թրամփի փեսայի) եղբոր՝ ձեռնարկատեր և ներդրող Ջոշուա Քուշների հետ  ։ 2018 թվականի հունիսին Քլոսը հայտարարել է նշանադրվելու մասին, և դրանից մեկ ամիս առաջ ընդունել է հուդայականություն (Քուշների կրոնը)   ։ Նրանք ամուսնացել են 2018 թվականի հոկտեմբերի 18-ին ։
Ծանոթագրություններ
Կատեգորիա:Ամերիկացի մոդելներ Կատեգորիա:Մոդելներ այբբենական կարգով Կատեգորիա:Նյու Յորքի համալսարանի շրջանավարտներ Կատեգորիա:Հրեա ֆեմինիստներ Կատեգորիա:Ամերիկացիներ լեհական սերմամբ
Բաշկիրների համաշխարհային կուրուլտայ
Բաշկիրների համաշխարհային կուրուլտայ (կոնգրես) (Бөтә донъя башҡорттары ҡоролтайы (конгресы)), հասարակական կազմակերպությունների միջազգային միավորում, կոչված լուծելու ասոցիացիայի, էթնոմշակութային զարգացման և բարեփոխման (բաշկիրների) խնդիրները։ Գլխավոր շտաբը գտնվում է Ուֆայում, Բաշկորտոստան։
Պատմություն
Ընքնակառավարման, առավել կարևոր հարցերի քննարկման և հրատապ խնդիրների լուծման համար կուրուլտայ կամ յիյին հրավիրելու բաշկիրների ավանդույթը իրանց արմատներով գնում են խոր անցյալ։ Փաստաթղթերից հայտնի է, որ յըյընը անց է կացվել դեռևս 1556-1557 թվականներին, երբ լուծվում էին Ռուսաստանի կազմի մեջ Բաշկորտոստանի կամավորական մուտքի մասին հարցերը։ Ռուսաստանին միանալու պայմանների մասին համաձայնություն կնքելուց հետո նրա արդյունքները հավանության են արժանացել յըյընի կողմից։
Բաշկիրական ապստամբությունների շարքից հետո, որոնց որոշումները ընդունվել էին ցեղերի ներկայացուցիչների ընդհանուր յըյընի կողմից, ցարական կառավարությունը արգելել է յըյըննների հրավիրումը ։
1917 թվականին Ուֆայում և Օրենբուրգում անց է կացվել համաբաշկիրյան կուրուլտայը, որը սահմանում էր բաշկիր ժողովրդի ազգային շարժման ռազմավարությունը։ Հիմնադիր կոչված վերջին համաբաշկիրյան կուրուլտայի արդյունքները Բաշքուրդիստանի ինքնավարության ստեղծման հաստատումը։ Համագումարների պատվիրակները բաշկիրներ էին Օրենբուրգի, Պերմի, Սամարայի և Ուֆայի նահանգներից։
Բաշկիրների III համաշխարհային կուրուլտայ
2010 թվականի հունիսի 10-11-ը Ուֆայում տեղի ունեցավ բաշկիրների III համաշխարհային կուրուլտայը։ Մասնակցում էին Բաշկորտոստանի Հանրապետությունից շուրջ 850 պատվիրակներ, 35 սուբյեկտներ Ռուսաստանի Դաշնությունից և 18 երկրներից։ Աշխատել է 12 խումբ, այդ թվում՝ առաջին անգամ երիտասարդական կուրուլտայը, որին մասնակցում էին շուրջ 1000 պատվիրակներ։ Քննարկվել են Ռուսաստանում ֆեդերալիզմի խնդիրները, Բաշկորտոստանի պետականության հետագա զարգացման հեռանկարները, բաշկիր ազգային կրթության խնդիրների լուծման, բաշկիրական լեզվի պահպանման և զարգացման, ժողովրդագրության, բնակչության սոցիալ-տնտեսական դրության և այլ խնդիրներ։ Ուղերձներ են ընդունվել՝ ուղղված բաշկիր ժողովրդին, հանրապետության այլ ժողովուրդներին, Ռուսաստանի Դաշնության նախագահին։
IV Բաշկիրների IV համաշխարհային կուրուլտայ
Անց է կացվել 2015 թվականի նոյեմբերի 21-ին Ուֆայում։ Բաշկորտոստանի Հանրապետության ղեկավար Ռուստեմ Խամիտովը ողջույնի խոսքով դիմեց մասնակիցներին։
Արտաքին հղումներ
Կատեգորիա:Հասարակական կազմակերպություններ ըստ երկրների Կատեգորիա:Բաշկորտոստանի պատմություն Կատեգորիա:Կազմակերպություններ ըստ հիմնադրման տարեթվի Կատեգորիա:Կազմակերպությունների տեսակներ Կատեգորիա:1995 հիմնադրումներ
Տանը մենակ (կինոշարք)
«Տանը մենակ» (Home Alone), ամերիկյան սուրբծննդյան ընտանեկան-կատակերգական ֆիլմերի շարք։ Առաջին երկու ֆիլմերը նկարահանվել են պրոդյուսեր Ջոն Հյուզի և ռեժիսոր Քրիստոֆեր Կոլամբուսի կողմից, երրորդը նկարահանել է Ռաջա Գոսնելը, չորրորդը` Ռոդ Դենիելը, իսկ հինգերորդը` Փիթեր Հյուիտը։ Առաջին երկու` «Տանը մենակ» և «Տանը մենակ 2։ Նյու Յորքում կորածը» ֆիլմերը պատմում են Քևին Մակկալլիստերի արկածների մասին, որը ֆիլմի ընթացքում հանդիպում և թակարդների օգնությամբ պայքարում է գողեր Հարրիի և Մարվի դեմ։ Երրորդ` «Տանը մենակ 3» ֆիլմն ունի նմանատիպ սյուժե, սակայն այստեղ ի հայտ է գալիս նոր կերպար` Ալեքս Պրուիտը, ով իր լրտեսական հնարքներով պայքարում է հանցագործների դեմ։
«Տանը մենակ 4»-ը հեռուստատեսային ֆիլմ է, որի պրեմիերան կայացել է ABC հեռուստատեսությամբ, 2002 թվականի նոյեմբերի 3-ին։ Այս ֆիլմում ներկայացված են մի քանի հերոսներ, որոնք խաղացել են առաջին և երկրորդ ֆիլմերում, ներառյալ գլխավոր հերոս Քևին Մակկալլիստերը։ Այս ֆիլմում նոր են դերասանական կազմը և սյուժետային գիծը, որը նախորդների շարունակությունը չէ։ Երկրորդ հեռուստատեսային ֆիլմը «Տանը մենակ 5։ Տոնական գողություն»-ն է, որի պրեմերան կայացել է ABC հեռուստաալիքով 2012 թվականի նոյեմբերի 25-ին, Սուրբ Ծնունդից 25 օր առաջ սկսված «Հետհաշվարկ» հատուկ ծրագրի շրջանակներում։ Ինչպես «Տանը մենակ 3»-ը, ֆիլմը պատմում է ոչ թե Քևինի, այլ նոր հերոս 10-ամյա Ֆինն Բաքսթերի շուրջ ծավալվող իրադարձությունների մասին։
Տանը մենակ (1997)
Ռեժիսոր Ռաջի Գոսնելլի ամերիկյան կատակերգությունն է և «Տանը մենակ» ֆիլմերի շարքից երրորդը, սակայն դրանց ուղիղ շարունակությունը չէ և ներառում է ամբողջովին այլ կերպարներ։ Սա շարքի առաջին ֆիլմն է, որի գործողությունները կատարվում են Սուրբ Ծնունդից հետո, և սուրբծննդյան գրեթե չի շոշափվում։ Ֆիլմը համարում է Ռաջի Գոսնելլի ռեժիսորական դեբյուտը, ով զբաղվել է նախորդ երկու ֆիլմերի մոնտաժով։
Տանը մենակ (2012)
Ընտանեկան ֆիլմ, որի պրեմիերան կայացել է ABC Family ալիքով, 2012 թվականի նոյեմբերի 25-ին։ Ֆիլմը լայն վարձույթի չի տրամադրվել, ինչպես դա եղել էր անցած երկու ֆիլմերի դեպքում։ Դա երկրորդ ֆիլմն էր «Տանը մենակ 3»-ից հետո, որը չի շարունակում Մակոլեյ Կալկինի խաղացած նախորդ երկու ֆիլմերի պատմությունը, և երկրորդը, որի պրեմիերան կայացել էր հեռուստատեսությամբ։
Վեբ-Սերիալ
2015 թվականի դեկտեմբերին Կալկինը կրկնում է հասուն Քևինի դերը երաժիշտ և սցենարիստ Ջեք Դիշելի վեբ-սերիալի առաջին եթերաշրջանում։ «DRYVRS» կոչվող ֆիլմում ակնհայտորեն հուզված Քևինը պատմում է ծնողների կողմից տանը մոռացված երեխայի` իր փորձառության մասին և «Տանը մենակ» և «Տանը մենակ 2»-ի իրադարձությունները վերապատմում է այնպես կոպտորեն, ասես նա ատում է այդ իրադարձությունները։ Մակոլեյ Կալկինը կրկնում է մեծացած Քևինի դերը .:
Կարճամետրաժ ֆիլմ
Ի պատասխան Կալկինի տեսանյութի` դերասան Դենիել Ստերնը հայտնվում է 2015 թվականի դեկտեմբերի 24-ին Reddit կայքում հրապարակված կարճ տեսանյութում` կրկնօրինակելով գող Մարվի դերը, ով խնդրում էր ի ընկերոջը` Հարրիին, վերադառնալ և օգնել շրջանցել Քևինի դաժան թակարդները ։
2018 թվականի դեկտեմբերի 19-ին Google Assistant-ի համար նկարահանվել է կարճամետրաժ ֆիլմ` որպես գովազդ։ Մակոլեյ Կալկինը նորից կրկնել է Քևինի դերը։  Կարճամետրաժ ֆիլմում վերականգնվել են դրվագներ 1990 թվականի նախնական ֆիլմից, երբ Մակկալլիստերը սափրվում էր, ցատկոտում էր մահճակալի վրա և զարդարում էր եղևնին` խնդրելով Google օգնականին իր համար հիշեցում ստեղծել։ Գովազդային հոլովակը միանգամից վիրուսային է դարձել  ։ Ռալֆ Ֆուդին և Ջո Պեշին վերախաղարկել են «Տանը մենակ»-ի իրենց դերերը արխիվային կադրերի և ձայնագրությունների շնորհիվ ։
Իտալական Վերածնունդ
Իտալական Վերածնունդ (Rinascimento ), գիտությունների, արվեստների, արհեստների, առևտրի բուռն ծաղկումով աչքի ընկած պատմական ժամանակաշրջան և իրադարձություն, որ սկիզբ է առել 14-րդ դարում Իտալիայի Տոսկանա մարզում և տևել մինչև 17-րդ դարը՝ նշանավորելով անցումը միջնադարից նոր ժամանակներ
Իտալական և ընդհանրապես համաեվրոպական վերածնունդն սկիզբ է առել Իտալիայի կենտրոնական մարզերից մեկից՝ Տոսկանայից, ավելի կոնկրետ՝ այդ մարզի կենտրոնը հանդիսացող Ֆլորենցիա քաղաքից, որը, լինելով Ապենինյան թերակղզու քաղաք-պետություններից մեկը, տնտեսական ծաղկման ու գերակա դիրքի էր հասել Եվրոպայի միապետներին վարկային գումարներ տրամադրելու և բանկային գործի ու ընդհանրապես կապիտալիզմի հիմքերը դնելու շնորհիվ ։ Այնուհետև վերածնության ոգին տարածվել է, հասել միջերկրածովյան վենետիկյան կայսրության սիրտը համարվող Վենետիկ քաղաք, որը գտնվում էր առևտրական ամենաբանուկ ճանապարհների և խաչակիրների արշավուղիների վրա և որտեղ ի մի էին բերվել հին հունական մշակույթի մնացորդներ՝ նոր նյութեր մատակարարելով Վերածննդի մտածողներին։ Դրանից հետո էլ Վերածնունդը նշանակալի ազդեցություն է գործել Պապական պետության և ի մասնավորի՝ հենց Հռոմ քաղաքի վրա, որը մեծապես վերակառուցվել է վերածնության ոգով ներշնչված այնպիսի հումանիստ պապերի շնորհիվ, ինչպիսիք էին Ալեքսանդր Յոթերորդը և Հուլիուս Երկրորդը։
Գրականության ասպարեզում իտալական վերածննդի սկիզբ ընդունված է համարել 14-րդ դարը, երբ լույս աշխարհ են եկել երեք մեծ գրողների գլուխգործոցներ՝ Դանթե Ալիգիերիի «Աստվածային կատակերգությունը», Պետրարկայի՝ Լաուրային ձոնած սոնետների ժողովածուն (Canzoniere) և Բոկաչչոյի «Դեկամերոնը»։ Նրանց սկզբնավորած ուղին շարունակեցին հարթել, ընդլայնել, մեծացնել գրչի ճանաչված այլ վարպետներ՝ Լուիջի Պուլչին (Morganteի  հեղինակը), Մատեո Մարիա Բոյարդոն (Orlando Innamorato), Լուդովիկո Արիոստոն (Orlando Furioso «Մոլեգին Ռոլանդը»), Տորկվատո Տասսոն (Jerusalem Delivered «Ազատագրված Երուսաղեմը»), 15-րդ դարի բանաստեղծ Պոլիցիանոն, պլատոնական փիլիսոփա Մարսիլիո Ֆիչինոն, որը թարգմանել է հին հույն և հռոմեացի հեղինակների բազմաթիվ երկեր, 16-րդ դարի հեղինակներ Բալդասարե Կաստիլիոնեն (հայտնի է քաղաքավարության կանոնների, իսկական ջենտլմեն և լեդի դաստիարակելու եղանակների մասին իր գրքով), Նիկոլո Մաքիավելին («Իշխանը»)։ Վերջինս, ինչպես նաև իմաստասիրական նշանակալի երկերի այլ հեղինակներ՝ Գալիլեյը, Ջորդանո Բրունոն, Պիկո դելլա Միրանդոլան իրենց աշխատություններում շեշտը դնում էին նատուրալիզմի (բնախոսության) և հումանիզմի (մարդասիրության) վրա՝ մերժելով դոգմատիզմն ու սխոլաստիկան։
Հիշատակման արժանի է նաև վենետիկցի տպագրիչ Ալդո Մանուցիոն, որը հիմնադրել է Aldine Press հրատարակչատունը և սկսել է հրատարակել այսպես կոչված՝ իտալական տիպի, այսինքն փոքր չափսեր ունեցող, դյուրակիր գրքեր, որոնք կարելի էր կրել նույնիսկ գրպանում (ի դեպ՝ առաջին հերթին հրատարակել է հին հույն հեղինակներին)։ Վենետիկը պատմության մեջ է մտել նաև որպես ծննդավայր  Commedia dell'Arteի, որը նույնպես Վերածնունդն է երկնել։
Իտալական վերածննդի կերպարվեստը հսկայական ազդեցություն է գործել հետագա տարիների եվրոպական գեղանկարչության ու քանդակագործության վրա։ Բավական է միայն նշել իտալացի մեծ վարպետների անունները, և խոսքերն արդեն ավելորդ կլինեն. Լեոնարդո դա Վինչի, Միքելանջելո, Ռաֆայել, Դոնատելլո, Ջոտտո դի Բոնդոնե, Մազաչչո, Ֆրա Անջելիկո, Պիերո դելլա Ֆրանչեսկա, Դոմենիկո Գիրլանդայո, Պերուջինո, Սանդրո Բոտիչելլի, Տիցիան ... Նույնը կարելի է ասել իտալական վերածննդի նշանավոր ճարտարապետների՝ Ֆիլիպո Բրունելեսկիի, Լեոն Բատիստա Ալբերտիի, Անդրեա Պալադիոյի , Բրամանտեի մասին։ Նրանց ստեղծագործած գլուխգործոցներից են Ֆլորենցիայի մայր տաճարը, Սուրբ Պետրոսի բազիլիկը՝ Հռոմում, Tempio Malatestiano-ն՝ Ռիմինիում, բազում եկեղեցիներ, պալատներ, առանձնատներ, դղյակներ...
Երաժշտության բնագավառում իտալական վերածնության սկիզբը դրել է երգահանների՝ այսպես կոչված՝ ռոմանական դպրոցը, որին հաջորդել է վենետիկյան դպրոցը, ավելի ուշ տեղի է ունեցել օպերայի ծնունդը Ֆլորենցիայում։
15-րդ դարում Իտալիայի երկնակամարում փայլեց հանճարների մի իսկական համաստեղություն։ Լեոնարդո դա Վինչի, Միքելանջելո, Ռաֆայել, Ջորջոնե, Տիցիան, Վերոնոզե և էլի այլ երևելի գեղանկարիչներ, քանդակագործներ ու ճարտարապետներ, որոնք իրենց հանճարի քուրայում ձուլեցին Իտալիայի «Ոսկե դարը»։ Դա Վերածնունդն էր, ասես երկար ու տանջալից մղձավանջից արթնացած ու վերստին իրենց գտած ուժեղ, կենսախինդ մարդկանց դարաշրջանը։ Ամրակուռ, հուժկու, արիասիրտ մարդկանց դարաշրջանը, հերոսների, որոնք ասես իջել էին հունական արձանների պատվանդաններից և պատրաստ էին ամեն տեսակ քաջագործությունների։ Բայց վարվելակերպն ավելի վայելչագեղ էր դարձել, ճաշակներն՝ ավելի նրբին, կեցվածքներն ու դեմքերն արտահայտում էին մեծ կամք ու եռանդ։ Դա աշխարհը ճանաչելու և հասկանալու ծարավի, ստեղծագործելու բուռն կրքով լեցուն մարդկանց, մեծ արվեստի, մեծ հայտնագործությունների դարաշրջանն էր։ Դա այն ժամանակն էր, երբ Ֆ. Էնգելսի բառերով ասած՝ «…հիացած Արևմուտքի  առջև  դիմականգնեց  մի  նոր  աշխարհ՝ հունական հնադարը…», որի արվեստն օրինակ հանդիսացավ Վերածնության արվեստի համար և Վերածննդի մեծերը անտիկ կոթողների օրինակով ստեղծեցին գլուխգործոցներ, որոնք մինչև օրս էլ հիացմունք ու զարմանք են պատճառում դիտողին։ Դա այն ժամանակ էր, երբ Ֆլորենցիան հավակնում էր երկրորդ Աթենքը դառնալ և Լորենցո Մեդիչին աչքի առաջ ուներ Պերիկլեսի, իսկ Միքելանջելոն՝ Ֆիդիասի սխրանքը։ Անշուշտ, բոլորս գիտենք Միքելանջելոյի վեհաշունչ Դավթին, Լեոնարդո դա Վինչիի գեղեցկուհի Ջոկոնդային, Ռաֆայելի՝ վճիտ հայացքով Սիքստինյան տիրամորը, Ջորջոնեի հիասքանչ Հուդիթին… նուրբ ու գեղեցիկ կանացի կիսադեմեր, սիրունատես, քաջարի պատանիներ, որոնք ուժ ու բերկրություն են մարմնավորում, ֆիգուրների հուզախռով բազմություն, բարձրացող ձեռքեր, պոկված իրաններ, ջլերի սլացք, մկանների երկունք… Եվ այդ ամենը միայն խանդաղատանք են առաջ բերում։ Ամեն ինչ պարզ է, իրական, ակնահաճո ու սրտամոտ և հետապնդում է որոշակի նպատակ։
15-րդ դարը Իտալիայի համար դժվար ժամանակաշրջան էր, Պորտուգալիայի, Նիդեռլանդների, Իսպանիայի հետ մրցակցությունը, Եվրոպայի հյուսիսից անընդհատ հարձակումները լուրջ վտանգի առաջ էին կանգնեցրել երկիրը։ Այդ ամենին գումարած նաև ավատական երկպառակությունները, սկիզբ առնող դասակարգային պայքարը, խռովությունները, արյունալի ընդհարումները, խարդավանքն ու թշնամանքը, երբ միայն ուժով ու ճարպկությամբ էր հնարավոր գոյություն պահպանել։ Հիշենք Բենվենուտո Չելինիի ինքնակենսագրականը, որտեղ մեծ քանդակագործը, ժողովրդական անպաճույճ լեզվով ներկայացնելով իր ապրած կյանք պատմությունը, տալիս է նաև դարի բնութագիրը։ Բենվենուտոն ճանաչված արվեստագետ էր, օժտված գերբնական տաղանդով, բոլորի կողմից փառաբանված, բայց ապրելու և ստեղծագործելու համար ստիպված էր պայքարել՝ շատ հաճախ խտրություն չդնելով միջոցների մեջ, որովհետև այդպես էր պահանջում ժամանակը, այդպիսին էին ժամանակի բարքերը։
Ամրակազմ, ուժեղ, զենք բանեցնելու մեջ վարժ, կոփված լինելը գոյության պայման էր, ու ոչ միայն սեփական կյանքի, այլև՝ մերձավորների։ Այդպիսի մարդիկ էին հարկավոր նաև երկրին, որը ճակատագրական օրեր էր ապրում։ Հյուսիսից չդադարող հարձակումներն ու ոտնձգությունները, տարբեր կուսակցությունների ու խմբավորումների գժտությունները չէին կարող չհուզել Իտալիայի մեծ մարդկանց։ Հենց Դավիթի պես պիտի լինել հայրենիքի զինվորն ու քաղաքացին, այդպես ուժեղ, մոլեգին ու ահարկու։ Ահա թե ինչու նրանք իրենց հայացքները սևեռեցին գեղեցիկ, առողջ, գործունակ, հուժկու և քաջարի կերպարների վրա, փորձելով տեսնել նաև նրանց ներսում եռացող հույզերն ու կրքերը։ Ահա թե որտեղից էր գալիս հետաքրքրությունն անտիկ աշխարհի նկատմամբ, ինչու էին Վերածնության դարաշրջանի մարդու համար օրինակ ծառայում անտիկ հերոսների սխրանքները։ Ահա թե ինչպես հաստատվեց գեղեցիկի տիրապետութությունը։ Առողջ և գեղեցիկ մարմին և առողջ ու գեղեցիկ հոգի։ Այդպիսին չէ հրաշագեղ Ջոկոնդան իր առեղծվածային ժպիտով, որը, դրանով հանդերձ, նույնքան իրական է, որքան բնորդուհին։ Դա աշխարհիկ առաջին դիմանկարն էր, որով համաշխարհային գեղանկարչության մեջ հիմք դրվեց մի նոր ժանրի։
Ջորջո Վազարին իր «Ամենանշանավոր գեղանկարիչների, քանդակագործների  և  ճարտարապետների  վարքագրության» մեջ այսպիսի տողեր է գրել մեծ քանդակագործի մասին. «… որը  ընդունակ  էր  բացարձակապես  բոլոր  արվեստներում  ու  ցանկացածդ  արհեստում  հենց  միայն  իր  ստեղծագործությամբ ցույց  տալ, թե  ինչքան  կատարյալ  կարող  է  լինել  նկարչությունը  գծերով  ու  ուրվագծերով, լույսով  ու  ստվերով  արտահայտչականություն  հաղորդելով  առարկաներին, ճշգրիտ  դատողությամբ  քանդակներ  կերտելով  և  կառուցելով  հարմարավետ, հաստատուն, համաչափ, ճարտարապետական  զանազան  զարդարանքներով  հարուստ  շենքեր»։ Իսկ ազատամիտ իմաստուն Լեոնարդո դա Վինչին, երկնային բարձունքների ու երկրային հովիտների տիրակալ Ռաֆայելը, ինքնաբուխ ու զորավոր մյուս հանճարները փնտրեցին ու գտան նոր մարդուն, որ սիրում է կյանքը, լի է կյանքով և ապրում է գեղեցիկի թագավորությունում, ուր ամեն ինչ ներդաշնակ է նրա արտաքին ու ներքին նկարագրին։ Այսպիսին է իտալական Վերածնունդը, որը Էնգելսի բնորոշմամբ «… մարդկության կողմից  մինչև  այդ  ապրած  մեծագույն  առաջադիմական  հեղաշրջումն  էր, դարաշրջան, որ  տիտանների  կարիք  էր  զգում  և  ծնեց  տիտաններ՝ մտքի, տենչի ուժով…»։
Արտաքին հղումներ
Կատեգորիա:Վերածնունդ Կատեգորիա:Իտալիայի պատմություն
Չարուկով
Չարուկով (Чаруків), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1444 թվականին։
2001 թվականի տվյալներով Չարուկով գյուղում բնակվում էր 1 163 մարդ։ Բնակավայրը զբաղեցնում է 0,341 կմ² տարածք։ Բնակչության խտությունը կազմում էր 3410,56 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լուցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1444 թվականին հիմնադրված բնակավայրեր
Լեբեդևսկի գյուղական խորհուրդ (Խարկովի մարզ)
Լեբեդևսկի գյուղական խորհուրդ  (Лебедівська сільська рада), Ուկրաինայի Խարկովի մարզի Սախնովշչինսկի շրջանում ։
2001 թվականի տվյալներով Լեբեդևսկի գյուղական խորհրդում բնակվում էր 1122 մարդ։ Բնակավայրը զբաղեցնում է 55.33 կմ² տարածք։ Բնակչության խտությունը կազմում էր 20.28 մարդ/կմ²։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1924 թվականին հիմնադրված բնակավայրեր
Մայնի Լոր
Մայնի Լոր (Lohr am Main, բավարերեն՝ Loa ), ոչ մեծ քաղաք Գերմանիայում, Բավարիա երկրամասում, Մայն գետի մոտ։
Գտնվում է Միջին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 15 708 մարդ (2010 թվականի 31 դեկտեմբերի տվյալներով)։ Տարածքը 90,44 կմ² է։ Պաշտոնական կոդը՝ 09 6 77 155։
Կոմունան ստորաբաժանվում է 10 գյուղական համայնքների։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Թեպթին
Թեպթին, գյուղ Արևմտյան Հայաստանում, Էրզրումի վիլայեթի Երզնկայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Նշխարք (լեռնագագաթ)
Նշխարք, լեռնագագաթ Հայաստանի Գեղարքունիքի մարզում, Վարդենիսի լեռների հյուսիսային լանջին, Լեռնակերտ գյուղից 5 կմ հարավ-արևելք։ Բարձրությունը՝ 2602 մետր ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ
Մարթա Բեյքեր
Մարթա Բեյքեր (Martha Susan Baker, ), 19-րդ դարի ամերիկացի նկարչուհի և մանկավարժ ։
Կենսագրություն
Մարթա Բեյքերը ծնվել է 1871 թվականի դեկտեմբերի 25-ին Ինդիանա նահանգի Էվանսվիլ քաղաքում։
Չիկագոյի գեղարվեստական ինստիտուտի դպրոցում ուսումնասիրել է արվեստ, իսկ ավելի ուշ նույն դպրոցում սկսել է դասավանդել ։
Մասնակցել է ցուցահանդեսների, ներկայացրել է Իլինոյս նահանգում արված իր աշխատանքները 1893 թվականին Չիկագոյում անցկացվող համաշխարհային ցուցահանդեսին։
1903 թվականին մասնակցել է «Jury of Selection» ամենամյա ցուցահանդեսին Չիկագոյի ուսանող-նկարիչների լիգայի կազմում ։
Մահացել է 1911 թվականի դեկտեմբերի 21-ին Չիկագոյում ։
Չնայած իր կարճ կյանքին՝ նկարչուհին ստեղծել է շատ աշխատանքներ, որոնք գտնվում են Եյլի համալսարանի Բեյնեկեի հազվագյուտ գրքերի և ձեռագրերի գրադարանում, Ցինցինատիի գեղարվեստի թանգարանում, Քլիվլենդի գեղարվեստի թանգարանում, Սմիթսոնյան ամերիկյան արվեստի թանգարանում և Մետրոպոլիտեն թանգարանում (Նյու Յորք)։
Արտաքին հղումներ
Կատեգորիա:Ամերիկացի նկարչուհիներ Կատեգորիա:Ամերիկացի մանկավարժներ
Վահե Գրիգորյան
Կրթություն
1992 - 1997 թվականներին սվորել է Երևանի պետական համալսարանի իրավաբանական ֆակուլտետ ։ 2008 - 2010 թվականներին սովորել է Նոթինգհեմի համալսարանում՝ ստանալով մարդու իրավունքների մագիստրոսի գիտական կոչում ։
1997 թվականի հունիսի 20-ից - 1998 թվականի դեկտեմբերը ծառայել է Հայաստանի զինված ուժերում։
Աշխատանքային գործունեություն
2001 թվականից մինչև Սահմանադրական դատարանի դատավոր ընտրվելը զբաղվել է փաստաբանական գործունեությամբ։ 2013 թվականի ապրիլից Մարդու իրավունքների պաշտպանության եվրոպական կենտրոնի իրավաբան (փաստաբան) և իրավական խորհրդատու է։ 2017 թվականի նոյեմբերից մինչև 2018 թվականի փետրվարը եղել է Եվրոպական Խորհրդի միջազգային իրավունքի փորձագետ ։
2008 թվականից մինչև 2019 թվականը Մարդու իրավունքների եվրոպական դատարանում մասնակցել է 80-ից ավելի դատական գործերի։ Եղել է «Մարտի 1-ի» գործով տուժողների իրավահաջորդների ներկայացուցիչ։
Հայաստանի Սահմանադրական դատարանի դատավոր
2019 թվականի մայիսի 30-ին Հայաստանի Հանրապետության նախագահ Արմեն Սարգսյանը Հայաստանի Հանրապետության Ազգային ժողովին էր ներկայացրել Վահե Գրիգորյանի՝ Սահմանադրական դատարանի դատավորի թեկնածությունը ։ Նույն թվականի հունիսի 18-ին Ազգային ժողովը ձայների 99 կողմ, 22 դեմ հարաբերակցությամբ Սահմանադրական դատարանի դատավորի պաշտոնում ընտրեց Վահե Գրիգորյանին ։ Նույն թվականի հունիսի 20-ին Ազգային ժողովի նիստերի դահլիճում դատավորի երդմնակալության ելույթի ժամանակ Վահե Գրիգորյանն հայտարարեց՝ "․․․ որպես այս պահի դրությամբ Սահմանադրական դատարանում միակ դատավոր, որովհետեւ մյուս դատավորը բացակայում է այս օրերին, ստանձնելով  Սահմանադրական դատարանի նախագահի լիազորությունների եւ պարտականությունների կատարումը․․․"Չնայած, որ Սահմանադրական դատարանի գործող նախագահն է Հրայր Թովմասյանը ։
Այլ տեղեկություններ
Վահե Գրիգորյանի անունը եղել է 2018 թվականին՝ ԱԱԾ պետ Արթուր Վանեցյանի և ՀՔԾ պետ Սասուն Խաչատրյանի գաղտնալսված խոսակցության առանցքում ։
Մամուլում լայն լուսաբանվել է նաև Վահե Գրիգորյանի հայտարարություն Հայաստանի 4-րդ նախագահ Արմեն Սարգսյանի ընտրության գործընթացի վերաբերյալ, որտեղ նա նախագահին ոչ լեգիտիմ է համարել ։
Ընտանիք
Ամուսնացած է, ունի մեկ տղա և մեկ աղջիկ ։
Ծանոթագրություններ
Կատեգորիա:Հայ իրավագետներ Կատեգորիա:ԵՊՀ իրավաբանական ֆակուլտետի շրջանավարտներ Կատեգորիա:ՀՀ Սահմանադրական դատարանի դատավորներ Կատեգորիա:Հայ իրավաբաններ
Կաչալովկա (գյուղ, Կրասնոկուտի շրջան)
Կաչալովկա (Качалівка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1849 թվականին։
2001 թվականի տվյալներով Կաչալովկա գյուղում բնակվում էր 1 156 մարդ։ Բնակավայրը զբաղեցնում է 5505 կմ² տարածք։ Բնակչության խտությունը կազմում էր 209,99 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կրասնոկուտի շրջանի բնակավայրեր Կատեգորիա:Ուկրաինայի գյուղեր Կատեգորիա:1849 թվականին հիմնադրված բնակավայրեր
Հայկական լեռնաշխարհի խոշոր գետերի ցանկ
Ստորև ներկայացված են Հայկական լեռնաշխարհի խոշոր գետերը՝
Ադամս շրջան (Այդահո)
Ադամս շրջան (Adams County), ԱՄՆ Այդահո նահանգի 44 վարչական միավորներից մեկը։ Ընդհանուր տարածքը 3.535 կմ² է։ 2010 թվականի մարդահամարի տվյալներով բնակչության թվաքանակը եղել է 3.976. այդ ցուցանիշով քառասունմեկերորդ տեղն է զբաղեցնում Այդահո նահանգի շրջանների մեջ։ Շրջանի ամենամեծ բնակավայրն ու վարչական կենտրոնը Քաունսիլ քաղաքն է ։ Շրջանը կազմավորվել է 1911 թվականին և կոչվել Ամերիկայի Միացյալ Նահանգների երկրորդ նախագահ Ջոն Ադամսի անունով ։ Նրա տարածքում է գտնվում Բրունդիջ Մաունթեն (Brundage Mountain) մարզադահուկային հանգստավայրը։
Ժողովրդագրություն
2008 թվականի տվյալներով բնակչության թվաքանակը եղել է 3 499. այդ ցուցանիշով 46-րդ տեղն է գրավում նահանգի շրջանների մեջ։ Նրա բնակիչների գերակշիռ մասը՝ 96,9 %-ը սպիտակամորթներ են ։
Ներքևում տրված են շրջանի բնակչության թվաքանակի փոփոխությունները 1920-ից 2008 թթ. .
Արտաքին հղումներ
Կատեգորիա:Այդահոյի շրջաններ
Վիրուերեն
Վիրուերեն կամ Վիրուական բարբառ (ինքնանվանում՝ võro kiil, võru keel), ուրալյան լեզվախմբի ֆիննական ճյուղին պատկանող լեզու է։
Ծանոթագրություններ
Կատեգորիա:Լեզուների ցանկեր Կատեգորիա:Ուրալական լեզուներ Կատեգորիա:Էստոնիայի լեզուներ Կատեգորիա:Էստեներենի բարբառներ
Ռուս-պարսկական պատերազմ (1804-1813)
Ռուս-պարսկական պատերազմ, 1804-1813 թվականներին Ռուսական կայսրության և Ղաջարական Պարսկաստանի միջև տեղի ունեցած պատերազմական գործողություններ Հայկական լեռնաշխարհի արևելքում և Հարավային Կովկասում՝ ներկայիս Հայաստանի Հանրապետության, Արցախի Հանրապետության, Ադրբեջանի Հանրապետության, Վրաստանի և Դաղստանի տարածքներում ։
Պատերազմի պատճառը եղել է Ռուսական կայսրության ընդլայնումը դեպի «տաք ծովեր» (Սև ծով, Կասպից ծով) ինչպես Ղաջարական Պարսկաստանի, այնպես էլ Օսմանյան կայսրության տիրապետության տակ եղած տարածքների հաշվին։ Ռուսներին աջակցում էին հայերը և վրացիները, ովքեր ցանկանում էին ազատվել պարսկական և թուրքական լծից և ազատվել դարավոր պատերազմներից։ Իր հերթին Իրանում նոր հիմնադրված հարստության Ղաջարիների երկրորդ շահ Ֆաթհ Ալին (1797-1834), ցանկանում էր ամրապնդել իր թագավորության հյուսիսային սահմանները` ի դեմս Քարթլի-Կախեթի արևելավրացական թագավորության ։ Վերջինս Գեորգիևյան դաշնագրից (1783) և պարսկական արշավանքից (1796) մի քանի տարի անց կցվել էր Ռուսական կայսրությանը ։ Ռուսական Պավել I կայսեր (1796-1801) որդի Ալեքսանդր I կայսրը (1801-1825) նույնպես վճռեց վերահսկել վիճելի տարածքները ։
Պատերազմի առիթը 1801 թվականի հունվարի 18-ին Արևելյան Վրաստանի միացումն էր Ռուսաստանին ։ Նույն թվականի սեպտեմբերի 12-ին Ալեքսանդր I-ը ստորագրեց հռչակագիր Վրաստանում նոր կառավարություն ստեղծելու մասին։ Դրանով Քարթլի-Կախեթի թագավորությունը մտնում էր Ռուսաստանի կազմի մեջ և դառնում կայսրության վրացական նահանգ։ Բագրատիոնիների արքայատոհմը, որը ղեկավարում էր ներկայիս Վրաստանի տարածքի մեծ մասը շուրջ հազար տարուց ավելի, հեռացվեց իշխանությունից, և Թբիլիսիում ստեղծվեց գերագույն իշխանություն ռուսական զինվորականության գլխավորությամբ։ Վրաստանի ղեկավար նշանակվեց գեներալ Պավել Ցիցիանովը ։
Աստիճանաբար ամրապնդելով դիրքերը Վրաստանում՝ 1804 թվականի հունվարի 3-ին ռուսները հարձակվեցին Գանձակի բերդի վրա ։ Հրամանատար Ջավադ խանը զոհվեց։ Հունիսի 10-ին պարսից շահը դաշինք կնքեց Անգլիայի հետ։ Այդպիսով սկսվեց տասնամյա պատերազմը։ Ավելի ուշ եվրոպական գերտերությունները Ռուսական կայսրության դեմ հրահրեցին Օսմանյան կայսրությանը, և տեղի ունեցավ զուգահեռ ռուս-թուրքական պատերազմ (1806-1812) ։
Պատերազմն ավարտվել է 1813 թվականին Ռուսական կայսրության հաղթանակով։ Հոկտեմբերի 12-ին Արցախի մելիքությունների Գյուլիստան գյուղում կնքվեց ռուս-պարսկական հաշտության պայմանագիր, որով պարսկական կողմը հօգուտ ռուսների հրաժարվեց Արաքս գետից հյուսիս ընկած բոլոր խանություններից (բացի Երևանից ու Նախիջևանից) ։ Հաշտության պայմանագիրը խախտվեց 1826 թվականին, երբ սկսվեց երկրորդ ռուս-պարսկական պատերազմը ։
Նախադրյալներ
Դեռ 1799 թվականին ռուսական զորքերի հետ մշտական հաղորդակցություն է հաստատվել Մեծ Կովկաս լեռնային համակարգի միակ և հիմնական լեռնանցքի Ջվարիի միջով։ Սկսվեց նոր ճանապարհի կառուցումը, որը կես դար անց խճապատվեց։ Վրաստանի ղեկավար նշանակվեց գեներալ Պավել Ցիցիանովը ։ Վրաստանի հետ միասին Ռուսաստանին անցան Լոռի-Փամբակն ու Ղազախ-Շամշադինը։ Ամրանալով Վրաստանի տարածքում և հետզհետե այստեղ տեղափոխելով նորանոր զորամասեր գեներալ Պավել Ցիցիանովը մշակեց Գանձակի գրավման ծրագիրը։
Գանձակի նվաճում
Գանձակն ուներ հին պատմություն. ըստ Կիրակոս Գանձակեցու և Մովսես Կաղանկատվացու այն հիմնադրվել էր որպես բերդաքաղաք 9-րդ դարի երկրորդ կեսին ։ Հին Գանձակն ուներ ամուր բերդ, որը ռազմավարական կարևոր նշանակություն է ունեցել միջնադարում։ Գանձակը դարձել է Ղարաբաղի կուսակալության (1501-1726) կենտրոնը։ Թուրք-պարսկական պատերազմների ժամանակ 1588 թվականին, թուրքերը կառուցել են Երևանի ու Գանձակի նոր բերդերը։ Տեղակայված լինելով դաշտային տեղանքում դրանք ամրություն էին հաղորդում լեռան ստորոտին։ Գրավելով Գանձակը ռուսներն առավելություն կունենային Կուր-Արաքսյան դաշտավայրի նկատմամբ և հնարավորություն կստեղծվեր մոտենալ Փոքր Կովկասի լեռներին Արցախին, Սյունիքին ու Սևանի ավազանին։ Նադիր շահի մահից հետո ստեղծվում է Գանձակի խանությունը (1747-1804), որն այլևս իշխանություն չուներ Արցախում. այն առանձնացել էր իբրև Ղարաբաղի խանություն իր մեջ ներառելով Խամսայի մելիքությունները, Զանգեզուրը և Բայլականը։
Գեներալն իր զորքերը բաժանեց երկու մասի. մեկը հանձնվեց գեներալ-մայոր Պորտնյագինին, իսկ մյուսը գնդապետ Պավել Կարյագինին։ Ջոկատները դասավորվեցին քաղաքի երկու Ղարաբաղի ու Թիֆլիսի դարպասների մոտ։ Նախահարձակ եղավ Պորտնյագինը, որը վաղ առավոտյան ժամը 5.00-ին մոտեցավ ղարաբաղյան դարպասին և անցավ գրոհի։ Մի քանի այդպիսի գրոհներից հետո հարձակման անցավ երկրորդ զորամասը, բարձրացավ Թիֆլիսի դարպասից եւ տիրեց գլխավոր աշտարակին։ Ջավադ խանը, հրացանը վերցրեց ձեռքը ինքնապաշտպանվելու, սակայն ապարդյուն։ Նրա, ապա և ավագ որդու Հուսեյն Ղուլիի մահը խառնաշփոթ առաջացրեց պաշտպանների շարքերում ։ Տարբեր հաշվարկներով Գանձակի գրավման ժամանակ կոտորվեց մինչև 3000 բնակիչ ։ Գանձակի բերդի գրավման մասնակից ռուս զինվորները պարգևատրվել են արծաթե մեդալով։ Քաղաքը Ալեքսանդր Ռոմանովի կնոջ Ելիզավետա կայսրուհու պատվին վերանվանվում է «Ելիզավետպոլ» ։
1804 թվականի սեպտեմբեր ամսին ռուսական զորքերը գեներալ Ցիցիանովի գլխավորությամբ թալանել են Մայր Աթոռ Սուրբ Էջմիածնի տաճառը, ինչի փաստը պատմագետները փորձում են շրջանցել։ Սուրբ Էջմիածինը կրկին թալանի է ենթարկվել արդեն 1805 թվականի ապրիլին ռուսական զորքերի կողմից՝ գեներալ Նեսվետաեվի գլխավորությամբ։
1804 թվականի ամռանը գեներալ Ցիցիանովի զորքերը շարժվեցին Երևանի ուղղությամբ։ Քաղաքն այդ ժամանակ ուներ մոտ 10 հազարանոց բնակչություն, որոնց ավելի քան կեսը թյուրքալեզու կամ պարսիկ մուսուլմաններ էին։ Նրանք բնակվում էին գերազանցապես Երևանի բերդում, որտեղ հայերի մուտքն արգելված էր։ Երևանն ի սկզբանե կուսակալության (1501-1722) կենտրոն էր։ 17-րդ դարի սկզբին Արարատյան դաշտի, այդ թվում Երևանի բնակչությունը շահ Աբբաս I-ի կողմից բռնագաղթեցվեց Իրան։ Նադիր շահի մահվանից հետո ստեղծվում է Երևանի խանությունը ։ Իսլամադավան վերնախավը հայ բնակչությանը դրել էր ծանր դրության մեջ։ Հայերը նպատակադրվել էր վերստեղծել հայոց պետականությունը, և այդ պատճառով օժանդակում էին ռուսներին։ Հունիսի 10-ին Գյումրու մատույցներում պարսկական զորքը պարտություն է կրում, իսկ հունիսի 19-ին ռուսները մոտենում են Երևանի մատույցներին։ Ամռան ընթացքում արձանագրելով մեծ հաջողություններ ռուսները պաշարեցին Երևանի բերդը։ Պարսկական զորքերը փորձում են թիկունքից հարվածել ռուսներին. Վանաձոր հասած վրաց արքայազն Ալեքսանդր Բագրատիոնին պարտություն է կրում։ Չկարողանալով շարունակել երկարաժամկետ պաշարումը ռուսները հեռանում են Վրաստան։ 1805 թվականին նրանք բավարարվում են միայն Շիրակի (Շորագյալի սուլթանություն) գրավմամբ ։
Խանությունների գրավում
Գանձակի գրավումից հետո Ռուսաստանը շարունակում է հարձակումը Կուր գետից մինչև Կասպից ծով ընկած հարթավայրային տարածքները և Կովկասի հարավային լանջերը գրավելու համար։ 1805 թվականի գարնանը ռուսական զորքերն անցան հարձակման. մայիսի 14-ին նրանք մտան Շուշի, իսկ մայիսի 21-ին Շաքի (Նուխի) Աբբաս Միրզայի զորքը, անցնելով հակահարձակման, գրավեց Ասկերանի մոտ գտնվող Մայրաբերդը, որով դաշտավայրից մուտք բացեց դեպի Շուշիի բերդ։ Ռուսների արձագանքը չուշացավ. Կորյագինի գլխավորությամբ մի զորամաս շրջանցեց Ասկերանը և կուտակվեց Ղարաբաղի խանի ամառանոց Շահ-Բուլաղ ամրոցի մոտ (արցախյան Տիգրանակերտի տարածք)։ Պարսիկները նոր ուժեր համալրելով շարժվեցին Շահ-Բուլաղ։ Կորյագինը նահանջեց Շուշի, սակայն ճանապարհին շրջափակվեց։ Ռուսական զորքերի մի մասը մնաց Շուշիում, մյուսը Ասկերանում։ Աբբաս Միրզան օգտվելով այս հանգամանքից, սլացավ հյուսիս Գանձակի ուղղությամբ։ Հուլիսի 27-ին Գանձակի հյուսիսային մատույցներում Շամքորում, ռուսական նոր ջոկատներ բանակեցին։
1805 թվականի սեպտեմբերին ռուսական նավատորմը փորձեց գրավել Բաքուն, սակայն այդ ռազմական գործողությունը ձախողվեց։ Երկու ամիս անց Բաքվի ուղղությամբ շարժվեց գեներալ Պավել Ցիցիանովը ցամաքային զորքերով։ Դեկտեմբերի վերջին ռուսները գրավեցին արդեն երրորդ խանությունը Շիրվանը (Շաքիից և Ղարաբաղից հետո)։ 1806 թվականի փետրվարի 8-ին գեներալը սպանվեց։ Այդ ընթացքում Գլազենապի գլխավորությամբ ռուսական մեկ այլ զորամաս հյուսիսից հասնում է Բաքու ճանապարհին գրավելով Դերբենդ քաղաքը և վերացնելով խանությունը, ապա նաև Ղուբա բնակավայրը (Ղուբայի խանություն)։ Պատերազմի հրամանատարությունն անցավ գեներալ Իվան Գուդովիչին։ Բաքվի գրավումից հետո էական փոփոխություններ ռազմաճակատում տեղի չունեցան։
Լիգովսկի գյուղական խորհուրդ (Խարկովի մարզ)
Լիգովսկի գյուղական խորհուրդ  (Лигівська сільська рада), Ուկրաինայի Խարկովի մարզի Սախնովշչինսկի շրջանում ։
Ռուս-պարսկական պատերազմ (1804-1813)
Հետագա ընթացք
Ռազմական գործողությունները Կովկասում վերսկսվեցին 1808 թվականին։ Մի կողմից ռուսական զորքերը, որոնք լուրջ հաջողություններ էին արձանագրել Կուր-Արաքսյան միջագետքում, ևս մեկ անգամ փորձում են գրավել Երևանի բերդը։ Այս անգամ ռուսներն արշավում են աշնանը գեներալ Իվան Գուդովիչի գլխավորությամբ։ Ռուսները կարողանում են պարսիկներից խլել Էջմիածինը, ապա շրջանցելով Արարատյան դաշտը նաև Նախիջևանը։ Բերդն ամրացվել էր ֆրանսիական ռազմական մասնագետների ղեկավարությամբ և ամուր պաշտպանվում էր։ Մի քանի անհաջող գրոհներից հետո ռուսական զորքի հրամանատար Գուդովիչը դադարեցնում է պաշարումը և վերադառնում Վրաստան։ Գուդովիչի հրաժարականից հետո ռազմաճակատի ղեկավարությունը գլխավորեց Ալեքսանդր Տորմասովը։ 1809 թվականին պարսկական զորքերը հեռացան Գանձակի մատույցներից։ 1810 թվականին Աբբաս Միրզան փորձել է ներխուժել Ղարաբաղ, բայց Մեղրիի մոտ չի կարողացել անցնել Արաքս գետը։
Լիգովսկի գյուղական խորհուրդ (Խարկովի մարզ)
2001 թվականի տվյալներով Լիգովսկի գյուղական խորհրդում բնակվում էր 1749 մարդ։ Բնակավայրը զբաղեցնում է 101.49 կմ² տարածք։ Բնակչության խտությունը կազմում էր 17.23 մարդ/կմ²։ Խորհրդում կա 5 բնակավայր։
Աստերոիդների ցանկ (331101-331200)
Աստերոիդների ցանկ (331001-331100) * Աստերոիդների ցանկ * Աստերոիդների ցանկ (331201-331300)
Ռուս-պարսկական պատերազմ (1804-1813)
Հետագա ընթացք
1812 թվականի մայիսին ռուսների հաղթանակով ավարտվել էր պատերազմն Օսմանյան կայսրության հետ. Բուխարեստում՝ հայազգի Մանուկ Բեյի պալատում, կնքվում է հաշտության պայմանագիր, որով Մոլդովական իշխանությունը, փոխարենը հանձնելով արևմտյան Վրաստանի ծովափնյա հատվածն ու Ջավախքը ։ Ռուսների հաջորդ՝ հայրենական պատերազմը, նույնպես հաղթական ավարտ է ունենում. Ռուսաստան մտած ֆրանսիական բանակը ջախջախվելով՝ 1812 թվականի նոյեմբեր-դեկտեմբերին դուրս է մղվում երկրից ։ 1812 թվականին ևս մեկ անգամ պարսիկները հարձակվում են Ղարաբաղի վրա, հասնում մինչև Շահ-Բուլաղ ամրոց։ Չնայած այն հանգամանքին, որ դեռ նոր էր ավարտվել ռուս-թուրքական պատերազմը, և Նապոլեոն Բոնապարտը հարձակվել էր Ռուսաստանի վրա, ռուսները պարսիկներին հետ են շպրտում և ջախջախում Ասլանդուզի մոտ Արաքս գետի մյուս ափին։ Ավելին, ռուսական զորքերն անցնում են Արաքս գետը և հասնում Լենքորան։ Տեղի նորակառույց բերդը գրավվում է, Թալիշի խանությունը ևս անցնում է ռուսներին։ Այդպիսով ռուսները չեն կարողանում գրավել Երևանի ու Նախիջևանի խանությունները, իսկ պարսիկներին չի հաջողվում հետ գրավել կորցրած խանությունները։
Լիգովսկի գյուղական խորհուրդ (Խարկովի մարզ)
Արտաքին հղումներ
Կատեգորիա:Ուկրաինայի բնակավայրեր Կատեգորիա:1924 թվականին հիմնադրված բնակավայրեր
Ռուս-պարսկական պատերազմ (1804-1813)
Հետագա ընթացք
Պատերազմն ավարտվում է 1813 թվականին. հոկտեմբերի 12-ին Ղարաբաղի խանության Գյուլիստան գյուղում կնքվում է հաշտության պայմանագիր ։